Formal+analyse

= Formal analyse av lue: =

Jeg har tatt utgangspunkt i skjema for formale virkemidler som vi fikk utdelt og jobbet med i forbindelse med et arbeidskrav tidligere i høst.

Luen jeg har laget er 24 cm fra tupp øverst til nakken, og fra tupp øverst til pannen. Den måler 35 cm fra tupp øverst, ned siden til festet under haken. Målt med målbånd fra knapp til knapp langs sømkanten over pannen måler den 49 cm. Luestørrelsen passer et barnehode med hodeomkrets på ca 48 cm.
 * Luens mål på utsiden:**

Luens funksjon er å varme et barns hode samtidig som barnet er synlig i mørket når lysdiodene lyser. Luen har en topp som gjør at luen ikke vil være helt trang øverst. Dette gjør at varmen holder seg godt på toppen av hodet. Samtidig legger luen seg godt rundt ansiktet og nakken ved at knappene festes under haken. Slik vil ikke den varme luften i luen slippe ut.
 * Materialbruk i forhold til funksjon:**

Luen er laget av to ulike typer materiale. Yttersiden er av ullfilt, mens innsiden er av lin.

Ull er et animalsk naturmateriale og vanlig å bruke i klær som er laget for å holde seg varm. Samtidig isolerer ull også mot varme. Dette kommer av at ullens fibre danner millioner av små luftrom. Ullen blir som et "varmeskjold" og puster og slik virker varmeregulerende. Det å bruke ull i en lue gjør at hodet inni luen vil holdes varmt. Ull er brannavstøtende og er elastisk, slitesterkt og lett å holde ren. Ullfilt er ull som er vevd sammen til et tett stoff som enkelt kan klippes og sys i. Det fine med ullfilt er at det ikke rakner så lett.

Lin er et vegetabilsk naturmateriale og er vanlig i for eksempel fine duker og bunadsskjorter. Lin har den egenskapen at den suger opp fuktighet, holder seg fin i overflaten over lang tid og kan behandles. Lin klør ikke og fungere som en buffer mot det å klø av ull. LIn har også en mer isolerende evne enn ull, derfor kan det passe fint å ha lin på innsiden av en lue.

Luen er syd sammen av fire like store deler. To og to deler er maskinsydd sammen slik at de former en hodeform. Deretter er den ene hodeformen lagt inni den andre og så sydd sammen til en lue med en forside og en innside. Blondedekorasjonen er sydd sammen for hånd og fastsydd på luen før den ble sydd sammen med maskin. Elektronikken er sydd fast for hånd med strømførende sølvtråd.
 * Produksjon og sammenføyninger**

Det er to like blondedekorer på hver sin side øverst på luen. Dekoren gir luen et pyntet preg. Den kan brukes som en finlue på vei til et selskap ute eller inne. Den ene dekoren har to diodelyspærer sydd inn i blondene. Lyspærene er transparente og synes nesten ikke når de ikke er tent. Dette gjør at lysdioden er integrert som en del av designet. Når lysdodene er tent vil det være lett å se hvor barnet med luen er. Selv om lysene er bare på den ene siden, er de montert så høyt oppe at de synes på begge sider.
 * Dekor:**

Luen er i en lysnøytral besj jordfarge. Blondedekorene er hvite og står i samsvar med luefargen. Innsideforet synes litt på overkanten av pannen og den er litt mer brun enn utsiden. Alle fargene på luen går godt sammen fordi de er i samme sjanger.
 * Farge:**

Ullfilt har to sider; en vevd side og en mer "løs" ullside. Jeg har valgt å ha den flateste vevde siden på ytersiden. De taktile egenskapene på utsiden av luen er noe grov men samtidig myk. Hele luen er ganske tykk og dermed kjennes myk å holde på. Lininnsiden kjennes noe kaldere og glattere på overflaten og vil være med på å gjøre luen god å ha på hodet.
 * Overflate:**

Det indre og ytre rommet henger sammen med de taktile egenskapene da dette er et plagg en skal ha tett inntil huden i pannen og på hodet.

Både lin og ull har lange tradisjoner som grunnlag for tekstilarbeid i vårt land.
 * Symbolikk, budskap og kulturell forankring:**

Gjennom historien har ulike hodeplagg vært grunnlag for ulike identietsuttrykk. Det kan være hvordan en bærer en hatt eller lue, geografisk forankring, fargebruk m.m. Et hodeplagg kan enten ha som funksjon å beskytte et hode eller å være et effektivt kommunikasjonsredskap som kan fortelle noe om hvem vi er. Jeg har valgt å lage en lue som skal varme et barnehode samtidig som ved bruk av lys gjør et barn mer synlig ute i mørket.

Den kulturelle forankringen for akkurat denne luen er at den er laget for å brukes i et område der det kan bli både veldig kaldt og mørkt. Det er behov for å bli sett og det kan oppstå farlige situasjoner dersom en ikke blir sett. Det handler ikke om å gjemme seg for farer, men at farene, i dette tilfelle, biler, skal se barnet.

I dette tilfellet er lin og ull funnet som gjenbruksmateriale på en skole der det flyttes i disse dager. Dermed er denne luen ganske billig. Det er kun elektronikken som er kjøpt ny: Stømførende tråd koster ca 3,- per meter, diodepærer, batterier, krympeslange og trykknapper kommer på ca 100,-.
 * Pris:**

Skjema utdelt av Tina Tvedt. Wikipedia om Lin Om ull Wikipedoa om ull Tekstilkunnskapsorakelet Agnes Guttormsgaard (Tante)
 * Kilder:**